OpenLLM-France/wikimedia huggingface dataset:
# Menes

Menes és el nom dels següents personatges:
* Menes o Narmer, primer faraó egipci
* Menes d'Esparta, polític espartà.
* Menes de Bitínia, polític de Bitínia
* Menes (llibert), llibert de Pompeu Magne i de Sext Pompeu
* Menes (sàtrapa), militar macedoni, sàtrapa de Síria i Cilícia
* Menes I, patriarca de Constantinoble de l'any 536 al 552.
* Menna d'Egipte, sant egipci del segle iv.
Miscel·lània:
* Mena part dels metalls.
* Menes, antiga ciutat de Sicília

## Vegeu també

* Mena (desambiguació)
Viccionari
# Medalla Cantor

La medalla Cantor de la Societat Matemàtica d'Alemanya (Deutsche Mathematiker-Vereinigung, DMV) és un premi que s'atorga a matemàtics associats a la llengua alemanya normalment cada dos anys, durant les reunions anuals de la societat. El nom del guardó va ser triat en honor del matemàtic rus Georg Cantor, conegut per les seves aportacions a la teoria de conjunts.

## Guardonats

* 1990 Karl Stein
* 1992 Jürgen Moser
* 1994 Erhard Heinz
* 1996 Jacques Tits
* 1999 Volker Strassen
* 2002 Yuri Manin
* 2004 Friedrich Hirzebruch
* 2006 Hans Föllmer
* 2008 Hans Grauert
* 2010 Matthias Kreck
* 2012 Michael Struwe
* 2014 Herbert Spohn

## Referències

* 1 2 3 4 5 6 «Mathematics People: Manin receives Cantor Medal». Notices of the American Mathematical Society, 50, 1, 01-01-2003, p. 59.
* 1 2 3 4 5 6 7 8 9 The Georg Cantor Medal of the Deutsche Mathematiker-Vereinigung Arxivat 2017-10-17 a Wayback Machine., Arxiu MacTutor d'Història de les Matemàtiques, retrieved 2014-06-05.
* ↑ «Mathematics People: Kreck receives Cantor Medal». Notices of the American Mathematical Society, 57, 6, 01-06-2010, p. 759.
* ↑ Cantor medal for Michael Struwe, von Kaven-prize for Eva Viehmann Arxivat 2013-12-11 at Archive.is, European Mathematical Society, retrieved 2014-06-05.
* ↑ Cantor medal 2014 to Herbert Spohn Arxivat 2014-06-06 a Wayback Machine., European Mathematical Society, retrieved 2014-06-05.
# Tarutinoïta

La tarutinoïta és un mineral de la classe dels sulfurs que pertany al grup de la lillianita.

## Característiques

La tarutinoïta és una sulfosal de fórmula química Ag₃Pb₇Bi₇S₁₉. Va ser aprovada com a espècie vàlida per l'Associació Mineralògica Internacional en el mes d’abril de l'any 2024, i encara resta pendent de publicació. Cristal·litza en el sistema monoclínic.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 6088/1.

## Formació i jaciments

Va ser descoberta al jaciment de Tarutinskoe, situat uns 9,5 km al sud del poble de Tarutino, a l'óblast de Txeliàbinsk (Rússia), sent aquest indret l'únic de tot el planeta on ha estat descrita aquesta espècie mineral.

## Referències

* 1 2 «Tarutinoite» (en anglès). Mindat. [Consulta: 26 juny 2024].
* 1 2 3 Bosi, Ferdinando; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 79». European Journal of Mineralogy, 36, 3, 25-06-2024, pàg. 525–528. DOI: https://doi.org/10.5194/ejm-36-525-2024 [Consulta: 26 juny 2024].
# Sévaré

Sévaré és un poble situat a l'est dins la regió de Mopti al centre de Mali. Té uns 40.000 habitants.
Sévaré va ser fundada per l'ètnia Bobo i es deia « Se Wawaré ».
L'aeroport internacional de Mopti Ambodédjo, el camp militaire i el Liceu (lycée) es troben a Sévaré.

## Turisme

La ciutat de Sévaré és un punt per on passa gran part del turisme que visita Mali. Es troba prop del país dels Dogons. També es pot arribar a Tombouctou pel riu Níger.
# Krolevtsí

Krolevtsí (en rus: Кролевцы) és un poble del krai de Primórie, a l'Extrem Orient de Rússia, que en el cens del 2010 tenia 1.008 habitants.

## Referències

* ↑ Законодательное собрание Приморского края. Сборник «Муниципальные образования Приморского края»
# Berta Ambrož

Berta Ambrož (Kranj, Iugoslàvia, 29 d'octubre de 1944 - Ljubljana, Eslovènia, 1 de juliol de 2003) va ser una cantant iugoslava de música popular i la primera representant de Iugoslàvia en el Festival de la Cançó d'Eurovisió.
Anteriorment va ser mecanògrafa i es va dedicar, com a hobby, a cantar.
En 1965 va debutar amb la cançó «Luči Ljubljane» en el Festival Eslovè de la Cançó, que també va interpretar en el Festival de Opatija.
En 1966, va representar Iugoslàvia en el Festival de la Cançó d'Eurovisió 1966 amb la cançó «Brez besed», on va quedar en 7º lloc.

## Referències

* ↑ «AMBROŽ, Berta» (en eslovè). gorenjci.si. Arxivat de l'original el 2015-09-24. [Consulta: 11 abril 2017].
* ↑ Kreutz, Ivan. «Berta AmbroZ: Zvijezda Pjesme Eurovizije 1966 i dalje je daktilografkinja / Brez dela ni jela! (1968)» (en croat). yugopapir.com. Yugopapir. [Consulta: 11 abril 2017].
# Marilén Barceló Verea

María Magdalena «Marilén» Barceló Verea és una psicòloga clínica i política catalana. És regidora de l'Ajuntament de Barcelona des de 2015.
Nascuda el 6 de juliol de 1975 a Palma, és filla del matador de bous Luis Barceló. Estudiant a la Universitat Ramon Llull, va obtenir en aquest centre els títols de llicenciatura, màster i doctorat en Psicologia. Amb una carrera professional dedicada a la psicologia clínica, Barceló, vicepresidenta de la Federació d'Entitats Taurines de Catalunya (FETC), va defensar la tauromàquia al Parlament de Catalunya el 2011.
Candidata amb el número 3 de la llista de Ciutadans-Partit de la Ciutadania (Cs) per a les eleccions municipals de 2015 a Barcelona encapçalada per Carina Mejías, va resultar elegida regidora de l'Ajuntament de Barcelona. Va renovar la seva acta a les eleccions municipals de 2019, a les quals va concórrer al número 6 de la llista de Barcelona pel Canvi-Ciutadans, encapçalada per Manuel Valls.
Al juliol de 2019 va ser elegida presidenta del Consell del Districte de Sant Martí, amb els vots a favor de BComú, PSC, Junts, Cs i Barcelona pel Canvi i els vots en contra d'ERC.

## Referències

* ↑ «Marilén Barceló Verea». Ajuntament de Barcelona. Arxivat de l'original el 5 de maig 2017. [Consulta: 16 agost 2019].
* ↑ López, Ricard «¿Quiénes son los 41 concejales del Ayuntamiento de Barcelona?». Crónica Global, 16-06-2019 [Consulta: 16 agost 2019].
* 1 2 Marí Azofra, Pedro «Marilén Barceló elogia la vocación torera y admira la figura de su padre». El Correo, 24-01-2011 [Consulta: 16 agost 2019].
* ↑ Pauné, Meritxell M. «Qui són els 41 nous regidors del ple de Barcelona». TOT Barcelona, 27-05-2019. Arxivat de l'original el 2019-06-05 [Consulta: 16 agost 2019].
* ↑ Bernaus, Laia «Los taurinos quieren 'educar' a Cataluña». El Mundo, 29-11-2008 [Consulta: 16 agost 2019].
* ↑ Jassé, Àlex; Arilla, Javier. «Marilén Barceló, nova presidenta del Consell Plenari de Sant Martí». Betevé, 25-07-2019. [Consulta: 16 agost 2019].
# Midland (Ohio)

Midland és una població dels Estats Units a l'estat d'Ohio. Segons el cens del 2000 tenia 265 habitants.

## Demografia

Segons el cens del 2000, Midland tenia 265 habitants, 98 habitatges, i 77 famílies. La densitat de població era de 292,3 habitants per km².
Dels 98 habitatges en un 40,8% hi vivien nens de menys de 18 anys, en un 61,2% hi vivien parelles casades, en un 8,2% dones solteres, i en un 21,4% no eren unitats familiars. En el 18,4% dels habitatges hi vivien persones soles el 7,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,7 i el nombre mitjà de persones que vivien en cada família era de 3,03.
Per edats la població es repartia de la següent manera: un 27,9% tenia menys de 18 anys, un 11,3% entre 18 i 24, un 35,8% entre 25 i 44, un 17% de 45 a 60 i un 7,9% 65 anys o més.
L'edat mediana era de 31 anys. Per cada 100 dones de 18 o més anys hi havia 112,2 homes.
La renda mediana per habitatge era de 39.000 $ i la renda mediana per família de 38.438 $. Els homes tenien una renda mediana de 31.094 $ mentre que les dones 19.688 $. La renda per capita de la població era de 13.591 $. Aproximadament el 10,5% de les famílies i el 16,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Midland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Midland». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Taban Lo Liyong

Taban Lo Liyong (Uganda, 1936) és un escriptor i poeta africà, que també exerceix la crítica literària. Llicenciat en Literatura i Periodisme a la Universitat Howard, Washington, i a la Universitat d'Iowa. És membre del Taller d'Escriptors Internacional. Creix i s'educa a Uganda. Ha treballat com a professor d'anglès en nombroses universitats africanes i com a professor de literatura en universitats de Sud-àfrica. Actualment és professor i director del Centre d'Estudis Africans de la Universitat de Venda.

## Publicacions

* The Last Word (1969)
* Meditations in Limbo (1970)
* Franz Fanon's Uneven Ribs (1971)
* Another Nigger Dead (1972)
* Ballads of Underdevelopment (1976)
* Another Last Word (1990)

## Referències

* ↑ «Taban Lo Liyong». web. Centre de Cultura Contemporània de Barcelona (CC-BY-SA via OTRS). [Consulta: 17 febrer 2016].
# Geografia del Marroc

El Marroc limita al nord amb el mar Mediterrani i l'oceà Atlàntic, units per l'estret de Gibraltar. Al sud amb el Sàhara Occidental (El territori de l'antic Sàhara espanyol està ocupat actualment gairebé íntegrament pel Marroc, encara que la sobirania marroquí no és reconeguda ni per les Nacions Unides ni per cap país del món, i és rebutjada pel grup independentista Front Polisario, que va proclamar la seva independència el 1976 creant l'estat de la República Àrab Sahrauí Democràtica (RASD), reconeguda fins ara per 82 països) i a través d'aquesta amb Mauritània. A l'est limita amb Algèria i a l'oest amb l'oceà Atlàntic.

## Relleu

El seu relleu és majoritàriament muntanyenc i l'altitud mitjana és d'uns 800 metres sobre el nivell del mar. Dues cadenes muntanyoses, al llarg de la costa nord (el Rif) i del centre, divideixen el Marroc en dues parts: l'oriental i l'atlàntica, més muntanyosa. La muntanya més alta és el Toubkal, que arriba als 4.162 metres d'altitud.

## Dades bàsiques

* L'extensió del seu territori és de 458.730 km².
* Les seves principals ciutats són Casablanca, Fes, Marràqueix, Meknès i Rabat.
# Sven Otto Littorin

Sven Otto Julius Littorin (1966) és un polític suec del Partit Moderat. Va ser ministre de Treball en el cabinet de Fredrik Reinfeldt, i antic Secretari General del Partit Moderat. El 7 de juliol de 2010 va anunciar la seva dimissió immediata, argumentant circumstàncies personals.

## Referències

* ↑ Sveriges Radio: "Sven Otto Littorin avgår" (suec)
# Krome Studios Melbourne

Melbourne House és un estudi creador de videojocs sota Krome Studios i situat a Melbourne, Austràlia. Es va fundar l'any 1980 sota el nom de Beam Software per Alfred Milgrom i Naomi Besen. El nom, Beam, és una contracció de les inicials de l'Alfred i la Naomi.
L'empresa és coneguda pels videojocs com The Way of the Exploding Fist (Commodore 64) i The Hobbit (1982) (ZX Spectrum). A mitjans dels anys 80 van llançar videojocs d'aventura en text com Sherlock, Hampstead i Terrormolinos.
El 2006 Krome Studios va anunciar que Melbourne House va ser adquirida per Atari i que l'estudi serà reanomenat per Krome Studios Melbourne.

## Referències

* ↑ «Sherlock» (en anglès). World of Spectrum.

## Enllaços externs

* Lloc web de Melbourne House Arxivat 1998-12-12 a Wayback Machine. (anglès)
* Melbourne House a MobyGames (anglès)
# Bernhardt (cràter)

Bernhardt és un cràter d'impacte en el planeta Venus de 25,3 km de diàmetre. Porta el nom de Sarah Bernhardt (1844-1923), actriu francesa, i el seu nom va ser aprovat per la Unió Astronòmica Internacional el 1985.

## Referències

* ↑ «Bernhardt». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Massís del Carlit

El massís del Carlit és un massís muntanyenc pertanyent al Pirineu axial oriental amb el cim al pic Carlit (2921 m), situat entre l'Alta Cerdanya i el Capcir al sud i el Sabartès i el Donasà (País de Foix) al nord. Els altres pics importants hi són el Puig Peric (2810 m) i els puigs del Coll Roig (Puig Occidental del Coll Roig i Puig Oriental del Coll Roig) (2804 m).
Separa la riba del Querol de la d'Angostrina, com també l'estany de Lanós del llac de la Bollosa. A més d'aquestes dues masses d'aigua, destaca una sèrie d'estanys petits anomenat el circ del Carlit. A més a més, el massís divideix el sistema d'aigües de la conca del riu Aude, que es dirigeix al nord, passant per Carcassona, i després cap a la Mediterrànea, desembocant prop de Narbona i donant nom al departament homònim; i la del Tet, que es dirigeix a l'est, també a la Mediterrània. Al massís hi ha altiplans on es peix el bestiar, sobre els quals es regeix un sistema de drets tradicionals per part dels pobles locals com ara la vila de Llívia.
La primera persona que és documentat que va pujar al Carlit fou el comte Henry Russell el 1865.

## Referències

* 1 2 3 «Massís del Carlit». Gran Enciclopèdia Catalana. Barcelona: Grup Enciclopèdia Catalana.

## Bibliografia

* Becat, Joan. «4 - Els Angles, 5 - Angostrina i Vilanova de les Escaldes i 70 - Formiguera». A: Atles toponímic de Catalunya Nord. I. Aiguatèbia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Ponsich, Pere; Lloret, Teresa; Gual, Raimon. «Angostrina i Vilanova de les Escaldes, els Angles i Formiguera». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.
# Tamaixouka

«Tamaixouka» té aquests significats:
* Tamaixouka (municipi agrícola), situat al raion de Brest (Belarús)
* Riu Tamaixouka, curs fluvial del raion de Kapil (Belarús), afluent del riu Maja
# Gneu Octavi Rufus (qüestor 230 aC)

Gneu Octavi Rufus (llatí: Gnaeus Octavius Rufus) va ser un magistrat romà que va viure al segle iii aC.
Va ser qüestor l'any 230 aC i es pot considerar el fundador de la gens Octàvia. Suetoni l'anomena Gai, però com que el fill gran es deia Gneu, el seu nom era amb tota probabilitat també Gneu seguint el costum romà de què el primer fill es digués com el pare.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 6.
# Sven Theißen

Sven Theißen (Duisburg, Rin del Nord-Westfàlia, 24 d'octubre de 1988) és un futbolista alemany que actualment juga com a defensa al primer i segon equip del MSV Duisburg. Theißen va fer el seu debut complet el 22 de novembre de 2009 en un partit de 2. Bundesliga contra el SpVgg Greuther Fürth. En 2011 va fitxar pel Sport Club Fortuna Köln i en 2012 pel VfB Lübeck. En aquest equip es va retirar el 2015, ocupant càrrecs de gerència i màrqueting en la direcció del club.

## Referències

* ↑ Sven Theißen al web del Fortuna Köln
* ↑ Sven Theißen kommt zum VfB. vfb-luebeck.de (23. Juli 2012)
* ↑ Theißen wechselt die Seiten, 4.-Liga.com (26. Mai 2015)

## Enllaços externs

* Perfil a kicker.de (alemany)
* Perfil a transfermarkt.de (alemany)
* Perfil a weltfussball.de (alemany)
# Kromdraai

Kromdraai és una àrea de conservació protegida a la part oest de Gauteng, Sud-àfrica, prop de Krugersdorp. El seu nom prové de l'Afrikaans i vol dir 'Corba Tortuosa' després d'un giravolt en el serpenteig del Limpopo o Riu del Cocodril.
Llocs d'interès:
* Cova Maravella
* Sterkfontein

## Referències

* ↑ «Kromdraai» (en anglès). Encyclopædia Britannica, 08-04-2012. [Consulta: 18 juny 2022].
# Metralladora pesant Tipus 1

La metralladora pesant Tipus 1 (del japonès per: 一式重機関銃, Iti-shiki juu-kikanjuu) era una metralladora pesant utilitzada per l'Exèrcit Imperial Japonès durant la Segona Guerra Mundial, a partir de l'any 1941.

## Disseny

L'arma va ser dissenyada el 1941, i va estar en producció des del mateix any fins al final de la Segona Guerra Mundial. Va ser utilitzava a partir de l'any 1941 fins al 1945 per l'Exèrcit Imperial Japonès, tot i que es va usar fins a la dècada dels 50 a la Guerra d'Indoxina i la Guerra Civil xinesa.

## Descripció

A vegades definida com una arma antiaèria lleugera durant la Campanya del Pacífic, la metralladora Tipus 1, era la versió lleugera de la metralladora pesant Tipus 92 de 7,7x58 mm Arisaka. Utilitzava el mateix sistema per al seu ús, amb l'única diferència de que era més petit. El canó estava dissenyat per a poder ser canviat ràpidament en combat, i per això es va reduir el nombre d'anells de refrigeració. Estava alimentada per una cinta metàl·lica de 30 cartutxos, amb una cadència de tir d'entre 400 i 450 bales/minut, a una velocitat inicial de 770 m/s.
L'arma tenia un pes total (carregada i amb el trípode) de 36,8 kg, una llargada total de 1.077 mm i una llargada del canó de 590 mm. El seu abast efectiu era d'uns 1.400 metres, i l'abast màxim era de 4.100 metres.

## Referències

* TM-E 30-480, Handbook on Japanese Military Forces. United States War Department, 1944.

## Referències externes

* The New Juki (U.S. Intelligence Report)

## Vegeu també

* Metralladora pesant Tipus 92
* Metralladora pesant Tipus 3
* Hotchkiss Mle 1914
* Metralladora Tipus 92
# Rókot

Rókot (en rus: Ро́кот, "rugit") és un vehicle de llançament rus capaç de posar en orbita LEO 1,8 tones. El primer llançament reeixit fou realitzat el 20 de novembre de 1990 des d'una sitja a la base de Baikonur. Posteriorment, també es va provar el llançament de Rókot des de la base Plessetsk utilitzant una torre de llançament Kosmos-3M convertida.
El Rókot té una massa total de 107 tones, 29 metres de llarg i un diàmetre de 2,5 m. El coet té tres etapes. Les dues primeres etapes són heretades del míssils balístics SS-19 (UR-100N), que actualment es troba fora de servei, mentre que la tercera fase és un Briz-M també utilitza el llançador Proton. El llançador Strelà utilitza les mateixes etapes de míssils SS-19, però no inclou la tercera etapa.
El llançador Rókot és operat per la societat Eurockot, empresa propietat conjunta de EADS-Astrium i del govern rus. El primer llançament d'un Rókot per part d'aquesta societat es va dur a terme el 16 de maig de 2000. El 2009, un Rókot va posar en òrbita tres satèl·lits europeus GOCE, Proba-2 i SMOS. Posar en òrbita un satèl·lit comercial mitjançant Rókot té un cost entre 13 i 15 milions de dòlars.

## Referències

* ↑ Surplus Missile Motors:, 2017 [Consulta: 14 novembre 2020].
* ↑ Harvey, Brian. «Launchers and Engines». A: The Rebirth of the Russian Space Program. 1st. Germany: Springer, 2007. ISBN 978-0-387-71354-0.

## Enllaços externs

* Lloc web del proveïdor de serveis Eurockot Launch (anglès)
* Història del Rókot (anglès)
* Space.com article el fracàs del llançament de CryoSat (anglès)
# Memphis Minnie

Lizzie Douglas, coneguda com a Memphis Minnie (Algiers, Louisiana, 3 de juny de 1897 – Memphis, Tennessee, 6 d'agost de 1973) fou una cantant, guitarrista i compositora de blues que desenvolupà la seva carrera musical entre 1920 i 1950. Durant aquests anys, gravà al voltant de 200 cançons fins a la seva retirada forçada per motius de salut. Entre els seus temes més famosos estan "Bumble Bee", "Hoodoo Lady" i "When The Levee Breaks", popularitzada per Led Zeppelin al seu quart àlbum.
Douglas fou la més gran de 13 germans. Abans dels deu anys li van regalar la seva primera guitarra que va aprendre a tocar, junt amb el banjo. La seva família s'havia mogut poc abans a Walls, Mississipi, la qual cosa li facilità escapar-se, als tretze anys cap a Memphis, per tocar als carrers de Beale Street, sota el nom de Kid Douglas. Com a tal, va recórrer cantant i tocant el sud dels Estats Units amb una companyia ambulant.
Durant la dècada dels anys 20 Douglas torna a Memphis on guanya certa popularitat, no només per ser una de les poques dones guitarristes fins l'època, sinó també pel seu fort caràcter en un món eminentment másculí. El 1929 es casa amb el seu segon marit el guitarrista Kansas Joe McCoy, que també esdevé el seu company musical, i amb el que graven per Columbia diversos discos. Amb Kansas Joe es muden a Chicago, on en poc temps es fan populars dins de l'escena de blues. La popularitat creixent de Douglas no satisfà al seu marit; la relació es deteriora i es divorcien el 1935. Continua la seva prolífica producció musical per diferents segells, primer en solitari, i després amb el seu tercer marit Little Son Joe, amb qui resta fins al final.
A mitjans dels cinquanta, la salut d'ambdós es degrada bastant i tornen a Memphis, on segueix tocant amb menys freqüència i participant en programes de radio com a figura influent. Finalment el seu marit mor, cosa que acaba afectant la seva salut encara més, i acaba els seus dies en un asil, rebent visites esporàdiques d'admiradors.
El 1980, inclouen a Memphis Minnie al Blues Hall of Fame.

## Referències

* 1 2 «Minnie, Memphis» (en anglès).
* 1 2 López Poy, Manuel. Entre el cielo y el infierno 100 efemérides del blues clásico (en castellà). http://www.ediciones.lenoir.es/:+Ediciones Lenoir, 2013. ISBN 9788494065378.
* ↑ Crumb, Robert. Héroes del Blues, el Jazz y el Country (en castellà). http://www.nordicalibros.com:+Nórdica libros, 2016. ISBN 978-84-16440-81-8. Arxivat 2018-01-31 a Wayback Machine.
* 1 2 «Memphis Minnie | Guitar Queen, Hoodoo Lady and Songster» (en anglès). [Consulta: 31 gener 2018].
# Tamaki Uchiyama

Tamaki Uchiyama (内山 環, 13 de desembre de 1972) és una exfutbolista japonesa.

## Selecció del Japó

Va debutar amb la selecció del Japó el 1991. Va disputar 58 partits amb la selecció del Japó. Ha disputat Copa del Món de 1991, 1995, 1999 i Jocs Olímpics d'estiu de 1996.

## Estadístiques

Selecció del Japó :
| Anys | Partits | Gols |
| 1991 | 6 | 3 |
| 1992 | 0 | 0 |
| 1993 | 0 | 0 |
| 1994 | 5 | 1 |
| 1995 | 9 | 9 |
| 1996 | 8 | 3 |
| 1997 | 6 | 4 |
| 1998 | 10 | 2 |
| 1999 | 14 | 4 |
| Total | 58 | 26 |

## Referències

* ↑ Japan Football Association(japonès)

## Enllaços externs

* Tamaki Uchiyama, Fitxa a Soccerway
# Gneu Planci

Gneu Planci (en llatí Cnaeus Plancius) va ser un cavaller romà nadiu d'Atina, prop d'Arpinium al Latium. Era fill d'un eques que era un dels publicans més rics i importants, i havia servit amb Publi Licini Cras Dives (que era cònsol l'any 97 aC), i després es va guanyar l'odi de l'aristocràcia quan va pressionar per obtenir la reducció de les taxes que pagaven els publicans a Àsia i el 59 aC va donar suport a Juli Cèsar que va garantir les peticions dels eques.
Gneu Planci va servir a Àfrica amb el propretor Aule Torquat l'any 70 aC. El 68 aC a Creta sota el procònsol Quint Cecili Metel Crètic, i el 62 aC va ser tribú militar a l'exèrcit de Gai Antoni Hibrida a Macedònia, província on va ser qüestor l'any 58 aC sota el govern de Luci Apuleu. Aquí va rebre cordialment a Ciceró que havia estat desterrat de Roma.
L'any 56 aC va ser elegit tribú de la plebs. El 55 aC era candidat a edil curul, però finalment no es van fer eleccions i a l'any següent, quan es van fer, en va sortir elegit junt amb Quint Pedi i va exercir durant la resta de l'any. Els candidats derrotats Juvenci Laterense i Luci Cassi Longí el van denunciar per haver subornat als comicis i en virtut de la Llei Licínia l'acusador tenia el dret de triar al president del tribunal i seleccionar les quatre tribus davant les que s'havia de fer el judici (l'acusat en podia rebutjar únicament una). El president elegit del tribunal va ser el pretor Gai Alfi Flau. Planci va ser defensat per Ciceró i va aconseguir l'absolució.
A la Segona guerra civil (49 a 45 aC) va abraçar el partit pompeià i després de la guerra va viure exiliat a Còrcira.

## Referències

* ↑ [https://quod.lib.umich.edu/m/moa/acl3129.0003.001/389?rgn=full+text;view=image;q1=Pla+ncius%2C+Cn.Smith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 381-382. ]